RRB Group D Result 2019: 28 फरवरी को जारी हो सकता है रिजल्ट, आरआरबी अधिकारी ने दी जानकारी  
ग्रुप डी रिजल्ट 28 फरवरी को जारी हो सकता है.
रिजल्ट से संबंधित नोटिफिकेशन जल्द आएगा.
परीक्षा पिछले साल हुई थी.
रेलवे ग्रुप डी परीक्षा का रिजल्ट (RRB Group D Result) 28 फरवरी को जारी कर सकता है. आरआरबी के एक अधिकारी ने NDTV को बताया,''ग्रुप डी परीक्षा का रिजल्ट (RRB Result) 28 फरवरी को जारी किया जा सकता है. हम रिजल्ट जारी करने से पहले फाइनल रिचेकिंग कर रहे हैं. उन्होंने कहा कि 27 फरवरी यानी आज हम रिजल्ट से संबंधित नोटिफिकेशन जारी कर सकते हैं.'' ऐसे में ग्रुप डी के उम्मीदवारों का इंतजार अब खत्म होने वाला है. उम्मीदवार रिजल्ट (RRB Group D Result 2019) से संबंधित  हर जानकारी के लिए अपने रीजन की आरआरबी वेबसाइट पर जाएं. अगर आज नोटिफिकेशन जारी किया गया तो कल रिजल्ट जारी कर दिया जा सकता है. बता दें कि कल RRB NTPC के पदों पर भर्ती के लिए नोटिफिकेशन जारी होगा. नोटिफिकेशन जारी होने के बाद कल से ही आवेदन की प्रक्रिया शुरू हो जाएगी. ऐसे में आरआरबी (RRB) जल्द से जल्द ग्रुप डी का रिजल्ट (RRB D Result) जारी कर देगा. उम्मीदवारों को अपना रिजल्ट चेक करने के लिए अपने रीजन की आरआरबी वेबसाइट पर जाना होगा.  रिजल्ट चेक करने के लिए उम्मीदवारों को लॉग इन करना होगा.
बता दें कि पहले स्टेज की परीक्षा में पास होने वाले उम्मीदवारों को दूसरे स्टेज की शारीरिक दक्षता परीक्षा (RRB PET) में भाग लेने का मौका मिलेगा. दूसरे स्टेज की परीक्षा के बाद उम्मीदवारों को डॉक्यूमेंट वेरिफिकेशन के लिए बुलाया जाएगा. जिसके बाद मेरिट लिस्ट निकाली जाएगी और उम्मीदवारों को चयनित किया जाएगा.
 
RRB Group D Result 2019: 28 फरवरी को इन वेबसाइट्स पर चेक कर पाएंगे रिजल्ट, यहां चेक करें लिस्ट